**ΑΠΟΣΠΑΣΜΑ**

**Από το πρακτικό της αριθμ. 39ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 354**

**Έγκριση Τεχνικών Προδιαγραφών της υπ΄αριθμόν 70/2021 Τεχνικής Μελέτης με τίτλο :**

**« Προμήθεια και λειτουργία Ηλεκτρικών mini Λεωφορείων στο Ιστορικό Κέντρο της πόλης της Λιβαδειάς » και καθορισμός του τρόπου εκτέλεσης της προμήθειας.**

Στη Λιβαδειά σήμερα 14η Δεκεμβρίου 2021 ημέρα Τρίτη , ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 23241/10-12-2021 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα έξι (6), ήτοι:

**ΠΑΡΟΝΤΕΣ ΑΠΟΝΤΕΣ**

1. Ταγκαλέγκας Ιωάννης – Πρόεδρος 1.Παπαϊωάννου Λουκάς

2. Καλογρηάς Αθανάσιος 2.Μπράλιος Νικόλαος

3. Νταντούμη Ιωάννα

4. Καράβα Χρυσοβαλάντου – Βασιλική Aν και είχαν νόμιμα προσκληθεί

5. Μερτζάνης Κωνσταντίνος

6. Καπλάνης Κωνσταντίνος

7. Καραμάνης Δημήτριος (προσήλθε στο 3ο Θ.Η.Δ.)

Ο Προέδρος της Οικονομικής Επιτροπής εισηγούμενος το 6ο θέμα της ημερήσιας διάταξης έθεσε υπόψη των μελών το με αριθ. πρωτ.22745/06-12-2021 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται τα παρακάτω:

*Έχοντας υπ΄όψιν :*

* Τις διατάξεις του άρθρου 40 του Ν.4735/2020 έτσι όπως αυτό αντικατέστησε το άρθρο 72 περί αρμοδιοτήτων της Οικονομικής Επιτροπής του Ν.3852/2010 ( Φ.Ε.Κ. /τ.Α’/ 2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης» σύμφωνα με τo οποίo , η Οικονομική Επιτροπή αποφασίζει την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών, για έργα, μελέτες, προμήθειες και υπηρεσίες, καθώς και τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες, υπαλλήλους του δήμου ή δημόσιους υπαλλήλους.
* Τις διατάξεις του άρθρου 27 “ Ανοικτή Διαδικασία ” του Νόμου 4412/2016 « Δημόσιες Συμβάσεις Έργων, Προμηθειών και Υπηρεσιών ( προσαρμογή στις οδηγίες 2014/24/ Ε.Ε. και 2014/25/Ε.Ε.) » όπως έχει τροποποιηθεί και ισχύει με τον Ν.4782/ΦΕΚ 36 τ. Α΄ /09-03-2021 .
* Τις διατάξεις του άρθρου 54 «Οι τεχνικές προδιαγραφές καθορίζονται και εγκρίνονται πριν την έναρξη της διαδικασίας σύναψης της σύμβασης κατά το άρθρο 61.» παρ. 7 του Νόμου 4412/2016 « Δημόσιες Συμβάσεις Έργων, Προμηθειών και Υπηρεσιών ( προσαρμογή στις οδηγίες 2014/24/ Ε.Ε. και 2014/25/Ε.Ε.) » *όπως έχει τροποποιηθεί και ισχύει με τον Ν.4782/ΦΕΚ 36 τ. Α΄ /09-03-2021 .*
* Το άρθρο **377** "Καταργούμενες διατάξεις" του Νόμου 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ Ε.Ε. και 2014/25/Ε.Ε.)»
* Το άρθρο **376** "Μεταβατικές Ρυθμίσεις " του Νόμου 4412/2016 «Δημόσιες Συμβάσεις Έργων , Προμηθειών και Υπηρεσιών (προσαρμογή στις οδηγίες 2014/24/ Ε.Ε. και 2014/25/Ε.Ε.)»
* Το άρθρο **206** παρ. 1 του Ν. 4555/2018 σύμφωνα με το οποίο δεν απαιτείται απόφαση του Δημοτικού Συμβουλίου για την εκκίνηση της διαδικασίας ανάθεσης Δημόσιας Σύμβασης έργου , προμήθειας ή γενικής υπηρεσίας
* Του άρθρο **5 «…..όρια»** (άρθρο 4 της Οδηγίας 2014/24/Ε.Ε. και Κανονισμός (Ε.Ε.) 2015/2170) περίπτωση γ. **του Ν. 4412/2016** (Φ.Ε.Κ. 147/Α’/8-8-2016) *όπως έχει τροποποιηθεί και ισχύει με τον Ν.4782/ΦΕΚ 36 τ. Α΄ /09-03-2021*
* Ότι η Δ/νση Τεχνικών Υπηρεσιών στα πλαίσια υποβολής πρότασης στο Επιχειρησιακό Πρόγραμμα «Στερεά Ελλάδα» του Άξονα Προτεραιότητας 4 «Υποστήριξη της μετάβασης προς μία οικονομία χαμηλών εκπομπών διοξειδίου του άνθρακα σε όλους τους τομείς» με κωδικό πρόσκλησης 69 με τίτλο «Βελτίωση της αστικής κινητικότητας στις περιοχές παρέμβασης των Στρατηγικών Βιώσιμης Αστικής Ανάπτυξης (ΣΒΑΑ)» συνέταξε την 70/06-12-2021 Μελέτη ενδεικτικού προϋπολογισμού 499.999,99€ συμπεριλαμβανομένου ΦΠΑ 24% με τίτλο *« Προμήθεια και λειτουργία Ηλεκτρικών mini Λεωφορείων στο Ιστορικό Κέντρο της πόλης της Λιβαδειάς »*.
* Ότι ο τρόπος και οι όροι καθορίζονται με απόφαση των αρμόδιων οργάνων , σύμφωνα με το προαναφερθέν άρθρο 27 ( Ανοικτή Διαδικασία ) του Νόμου 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ Ε.Ε. και 2014/25/Ε.Ε.)»

Λαμβάνοντας υπ όψιν τα ανωτέρω και σε εφαρμογή των διατάξεων του άρθρου 40 του Ν.4735/2020 έτσι όπως αυτό αντικατέστησε το άρθρο 72 περί αρμοδιοτήτων της Οικονομικής Επιτροπής του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης»,

Εισηγούμεθα προς τα μέλη της Οικονομικής Επιτροπής να αποφασίσουν :

1. Την έγκριση των Τεχνικών Προδιαγραφών της υπ΄αριθμόν 70/06-12-2021 Μελέτης με τίτλο : « Προμήθεια και λειτουργία Ηλεκτρικών mini Λεωφορείων στο Ιστορικό Κέντρο της πόλης της Λιβαδειάς » ενδεικτικού προϋπολογισμού 499.999,99€ συμπεριλαμβανομένου ΦΠΑ 24% και
2. *Τον καθορισμό του τρόπου εκτέλεσης της διαδικασίας προμήθειας με ηλεκτρονική ανοικτή διαδικασία μέσω του ΕΣΗΔΗΣ σύμφωνα με τις διατάξεις του άρθρου* 27 “ Ανοικτή Διαδικασία ” του Νόμου 4412/2016 « Δημόσιες Συμβάσεις Έργων, Προμηθειών και Υπηρεσιών ( προσαρμογή στις οδηγίες 2014/24/ ΕΕ και 2014/25/ΕΕ) *» άνω των ορίων με κριτήριο κατακύρωσης την πλέον συμφέρουσα από οικονομική άποψη προσφορά Βάσει βέλτιστης σχέσης ποιότητας–τιμής για όλα τα είδη του Προϋπολογισμού της Μελέτης και κατά τα λοιπά σύμφωνα με τις διατάξεις του Ν. 4412/2016* .

Η Οικονομική Επιτροπή λαμβάνοντας υπόψη :

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

- Το με αριθ. πρωτ. 22745/06-12-2021 έγγραφο της Δ/νσης Τεχνικών Υπηρεσιών του Δήμου Λεβαδέων

-Την αριθ. 70/2021 μελέτη της Δ/νσης Τεχνικών Υπηρεσιών προϋπολογισμού 499.999,99€ (συμπεριλαμβανομένου ΦΠΑ 24%) την οποία συνέταξε η τεχνική υπηρεσία του Δήμου Λεβαδέων που είχε διανεμηθεί

*-* Το άρθρο 27 (Διαδικασία Ανοικτού Διαγωνισμού) του Νόμου 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ ΕΕ και 2014/25/ΕΕ)»

-Την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-Τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

1. Εγκρίνει τις τεχνικές προδιαγραφές και τα τεύχη της 70/2021 μελέτης με τίτλο: « Προμήθεια και λειτουργία Ηλεκτρικών mini Λεωφορείων στο Ιστορικό Κέντρο της πόλης της Λιβαδειάς »προϋπολογισμού 499.999,99€ (συμπεριλαμβανομένου του ΦΠΑ 24%) που συνέταξε , θεώρησε η Δ/νση Τεχνικών Υπηρεσιών του Δήμου Λεβαδέων και αποτελεί συνημμένο της παρούσας απόφασης.

2.Εγκρίνει η διενέργεια της προμήθειας : «Προμήθεια και λειτουργία Ηλεκτρικών mini Λεωφορείων στο Ιστορικό Κέντρο της πόλης της Λιβαδειάς »να πραγματοποιηθεί με ηλεκτρονική ανοικτή διαδικασία μέσω του ΕΣΗΔΗΣ.

**Η απόφαση πήρε αριθμό 354/2021.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 15-12-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Καλογρηάς Αθανάσιος

2. Νταντούμη Ιωάννα

3. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6.Καραμάνης Δημήτριος